Ali Khamenei
Seyyed Ali Hosseini Khamenei (perz. علی خامنه‌ای ; azer. Əli Xameneyi; rođen 19. aprila 1939) je iranski političar, ajatolah i trenutni vrhovni vođa Irana. Rođen je 1939. godine u sjeveroistočnom iranskom gradu Mashhadu, u porodici oca Azera i majke Perzijanke iz Jazda. Školovan je za prevodioca i služi se perzijskim, azerskim, arapskim i engleskim jezikom. Oženjen je i ima šestero djece. Bio je jedan od najistaknutijih ljudi u iranskoj revoluciji 1979. godine, a od 1981. do 1989. godine obavljao je dužnost iranskog predsjednika i aktivno je učestvovao u iransko-iračkom ratu. 4. juna 1989. godine postao je Vrhovni vođa Irana, naslijedivši na tom položaju Ruholaha Homeinija.